**UPUTSTVO ZA PISANJE PRAKTIČNOG RADA IZ PREDMETA LIDERSTVO**

**dr Ivana Jošanov-Vrgović**

Uputstvo: Izabrati jednog lidera, po ličnom izboru studenta, i naći što više informacija o njemu/njoj. Sve pronađene informacije su korisne i treba ih staviti u rad. Zatim, po ličnom izboru studenta, bira se 2-3 pristupa liderstvu iz knjige „Liderstvo – teorija i praksa“ autora Peter-a Northouse-a, i opiše se izabrani primer lidera prema odabranim pristupima.

Primeri se mogu pisati na isti način na koji razrađujemo studije slučajeva na nastavi.

Nakon iznetih informacija o izabranom lideru, prvo je potrebno da student u nekoliko rečenica napiše zašto je izabrao baš tog lidera i zbog čega misli da je ta osoba zaista lider. Nakon toga, opisuje izabranog lidera na osnovu izabranih pristupa liderstvu.

Napomena: o većini aspekata student samostalno zaključuje (isto kao što smo radili na nastavi i vežbama – odgovori su sakriveni u dobijenim informacijama, činjenicama iz primera). Poenta je da student zaključuje na osnovu stečenog znanja.

Forma praktičnog rada:

1) Naslovna strana (ista kao i za svaki seminarski rad). Naziv rada: Analiza lidera prema izabranim pristupima liderstvu. Ime i prezime studenta, ime i prezime profesora.

2) Sadržaj

3) Podaci o lideru. - U ovom delu navodite sve informacije o izabranom lideru.

4) Razlozi za izabranog lidera. - U nekoliko rečenica treba napisati zašto je student izabrao baš tog lidera i zbog čega misli da je ta osoba zaista lider.

5) Izabrani lider se opisuje na osnovu izabranih pristupa liderstvu.

6) Zaključak. - U ovom delu izvlačite neki opšti zaključak o izabranom lideru. Tu možete pisati sve vaše zaključke koje imate o lideru, ne samo ono što ste analizirali u prethodnom poglavlju.

7) Literatura. - U ovom delu navodite knjigu „Liderstvo – teorija i praksa“ autora Peter-a Northouse-a, i sajtove i drugu literaturu koju ste koristili prema APA stilu za citiranje referenci.

Praktičan rad se piše u Word-u, Times New Roman, veličina slova 12. Rad se piše na 8 do 12 strana (svako navedeno poglavlje piše se na novoj strani).

Od 10 predispitnih poena za praktičan rad student mora izabrati između dve ponuđene opcije:

 1) Za svih 10 poena: usmena odbrana rada na vežbama. Termini su 22.05. i 29.05. Par dana uoči odbrane rad se šalje elektronski na mail josanov.vrgovic@gmail.com a odštampan rad se donosi na odbranu.

2) Za 5 poena: Rad se šalje elektronski na mail josanov.vrgovic@gmail.com na kraju semestra (od 29.05 do 05.06.) ili nedelju dana pred ispit.